Δ Ε Λ Τ Ι Ο Τ Υ Π Ο Υ

ΘΕΜΑ : ‘’Το πάρτυ των ‘’συνεργατικών’’ τελείωσε’’

Από το Γραφείο Τύπου του Δήμου Κω εκδόθηκε η ακόλουθη ανακοίνωση:

‘’ Κάποιοι νομίζουν ότι θα συνεχιζόταν το καθεστώς της ανομίας και της παραχώρησης ακινήτων του Δήμου με αδιαφανείς διαδικασίες και χωρίς αντίτιμο.

Το ζήτημα αυτό έκλεισε με την ψήφο των πολιτών της Κω.

Ήταν σαφέστατη η θέση και η δέσμευση της νέας δημοτικής αρχής που υπερψηφίστηκε από τους πολίτες: **κανένα ακίνητο του Δήμου δεν θα παραχωρείται χωρίς αντίτιμο και χωρίς ανοιχτό και διαφανή διαγωνισμό.**

Όταν παίρνεις ένα ακίνητο του Δήμου χωρίς να καταβάλλεις αντίτιμο, ενώ άλλοι επαγγελματίες πληρώνουν ενοίκια, αυτό λέγεται αθέμιτος ανταγωνισμός και βλάβη του δημοσίου συμφέροντος.

Όταν υδροδοτείσαι παράνομα από το δίκτυο της ΔΕΥΑΚ ενώ άλλοι πολίτες πληρώνουν από το υστέρημα τους, αυτό δεν λέγεται κοινωνική οικονομία. Λέγεται αντικοινωνική συμπεριφορά.

Το πάρτυ των ‘’συνεργατικών’’ τελείωσε.

Το τελείωσαν με την ψήφο τους οι πολίτες της Κω.

Όποιοι θέλουν να συμμετάσχουν σε διαγωνισμό για την ενοικίαση ακινήτων του Δήμου, ο διαγωνισμός αυτός είναι ανοιχτός.

Υπάρχουν νόμιμες διαδικασίες, που ισχύουν για όλους χωρίς αποκλεισμούς.’’